

Република Србија

Општина Аранђеловац

Општинска управа

Број: 111-8/2023-01-4

Датум: 06.07.2023. године

Датум оглашавања: 06.07.2023. године

Датум истека рока за пријављивање: 14.07.2023. године

На основу чл. 4. и 83. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016, 113/2017 95/2018 и 114/2021) и члана 4. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“ бр. 95/2016 и 12/2022), оглашава се:

 **ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ**

**МЕСТА У ОПШТИНСКОЈ УПРАВИ ОПШТИНЕ АРАНЂЕЛОВАЦ**

**I Орган у коме се радно место попуњава:**

Општинска управа Општине Аранђеловац, Венац Слободе 10

**II Радно место које се попуњава:**

**Радно место: Помоћник вођења бирачког списка**

**Звање: референт Број извршилаца: 1**

**Опис посла:** обавља послове на припреми, обради и уносу података у систем за АОП ради ажурирања Јединственог бирачког списка; обавља послове у вези са спровођењем решења о упису, брисању, измени, допуни и исправци грешке у бази бирачког списка по службеној дужности или на захтев странака - до закључења бирачког списка; издаје извод из бирачког списка и обавештења за потребе личног изјашњавања грађана; издаје уверења о изборном и бирачком праву; предузима управне радње; обавља и друге послове по налогу руководиоца одељења и начелника општинске управе.

**Услови:** стечено средње образовање друштвеног или техничког смера у четворогодишњем трајању, положен државни стручни испит, као и потребне компетенцијеза обављање послова радног места, најмање три године радног искуства у струци.

**У изборном поступку проверавају се**: познавање рада на рачунару - практичном провером; стручна оспособљеност, знања и вештине кандидата, нарочито посебне функционалне компетенције које су утврђене обрасцом компетенција- усменим путем/ симулација (образац компетенција се налази у прилогу – посебне функционалне компетенције под тачкама 6 и 7).

**III Место и адреса рада:**

Аранђеловац, Венац Слободе 10,

**IV Рок за подношење пријаве на интерни конкурс** је 8 дана и почиње да тече од 06.07.2023. године и истиче 14.07.2023. године

**V Лице које је задужено за давање обавештења о интерном конкурсу:** Милан Глушац телефон: 064/ 866-92-96

**VI Aдреса на коју се подноси пријава за интерни конкурс:**

Општинска управа Општине Аранђеловац, Венац Слободе 10, са назнаком: „за интерни конкурс“

**VII Датум оглашавања:** 06.07.2023. године

**VIII Докази који се прилажу уз пријаву на интерни конкурс:**

Оверена фотокопија дипломе којом се потврђује стручна спрема; оригинал или оверена фотокопија доказа о положеном стручном испиту за рад у државним органима; оригинал или оверена фотокопија доказа о радном искуству у струци (потврде, решења и други акти којим се доказује на којим пословима, са којом стручном спремом и у којем периоду је стечено радно искуство); оригинал или оверена фотокопија решења о распоређивању или решењe да је службеник нераспоређен;

**IX Провера оспособљености, знања и вештина кандидата у изборном поступку:** са кандидатима чије су пријаве благовремене, допуштене, разумљиве и потпуне и уз које су приложени сви потребни докази и који испуњавају услове за рад на оглашеном радном месту, назначене вештине и знања биће проверена у просторијама Општинске управе Општине Аранђеловац, Аранђеловцу, адреса: Венац Слободе 10, почев од 17.07.2023. године, о чему ће кандидати бити обавештени телефонским путем или електронском поштом на бројеве или адресе које су навели у пријави.

**X Право учешћа на на интерном конкурсу**:

На интерном конкурсу могу да учествују службеници запослени на неодређено време код послодавца који оглашава интерни конкурс.

Право учешћа на интерном конкурсу имају службеници у истом звању или службеници који испуњавају услове за напредовање у звање у које је разврстано радно место које се попуњава.

**Напомене:**

Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази у оригиналу или фотокопији овереној у општини, суду или код јавног бележника, биће одбачене.

Интерни конкурс спроводи Конкурсна комисија именована од стране начелника Општинске управе.

Овај оглас објављен је дана 06.07.2023. године и то: на сајту Општине Аранђеловац, као и огласној табли Општинске управе Општине Аранђеловац, Венац Слободе 10.

 начелник управе

 Негослав Петронијевић